





KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2021–2023 M. VEIKSMŲ PLANO PATVIRTINIMO IR JO ĮGYVENDINIMO KOORDINATORIAUS SKYRIMO

2021 m. balandžio 30 d. Nr. TS-97
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi, 17 straipsnio 2 dalies 3 punktu ir Mokymosi pagal neformaliojo suaugusiųjų švietimo ir tęstinio mokymosi programas finansavimo metodika, patvirtinta Lietuvos Respublikos Vyriausybės 2016 m. sausio 14 d. nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“, Kėdainių rajono savivaldybės taryba n u s p r e n d ž i a:
1. Patvirtinti Kėdainių rajono savivaldybės neformaliojo suaugusiųjų švietimo ir tęstinio mokymosi 2021–2023 m. veiksmų planą (pridedama).
2. Paskirti Kėdainių suaugusiųjų ir jaunimo mokymo centrą Kėdainių rajono savivaldybės neformaliojo suaugusiųjų švietimo ir tęstinio mokymosi 2021–2023 m. veiksmų plano įgyvendinimo koordinatoriumi.



Savivaldybės meras				                Valentinas Tamulis




























                                                                                  PATVIRTINTA
                                                                                  Kėdainių rajono savivaldybės tarybos
                                                                                  2021 m. balandžio 30 d. sprendimu Nr. TS-97

KĖDAINIŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2021–2023 M. VEIKSMŲ PLANAS

I SKYRIUS
BENDROSIOS NUOSTATOS

1. Kėdainių rajono savivaldybės neformaliojo suaugusiųjų švietimo ir tęstinio mokymosi 2021–2023 m. veiksmų plane (toliau – Veiksmų planas) pateikti tikslas, uždaviniai ir priemonės, kurias siekiama įgyvendinti.
2. Veiksmų planas parengtas atsižvelgiant ir įgyvendinant:
2.1.  Lietuvos Respublikos neformaliojo suaugusių švietimo ir tęstinio mokymosi įstatymo 8 straipsnio „Neformaliojo suaugusiųjų švietimo ir tęstinio mokymosi planavimas“ 2 punktu „Savivaldybės taryba, atsižvelgdama į Vyriausybės patvirtintas nacionalines plėtros programas, savivaldybės gyventojų, darbdavių, kitų socialinių partnerių poreikius, tvirtina savivaldybės neformaliojo suaugusiųjų švietimo ir tęstinio mokymosi veiksmų planą ir skiria jo įgyvendinimo koordinatorių“; 
2.2. Neformaliojo suaugusiųjų švietimo ir tęstinio mokymosi 2016-2023 m. plėtros programos, patvirtintos Lietuvos Vyriausybės 2016 m. balandžio 6 d. nutarimu Nr. 347 „Dėl Neformaliojo suaugusiųjų švietimo ir tęstinio mokymosi 2016–2023 metų plėtros programos patvirtinimo“ 7.1. punktu „Sukurti ir išplėtoti darnią suaugusiųjų švietimo sistemą“; 9.2 punktu „Plėtoti mokymosi visą gyvenimą paslaugas, ypač asmenims, gyvenantiems mažuose miesteliuose ir kaimuose, Lietuvos Respublikos Vyriausybės nustatytose teritorijose, kuriose didžiausi socialiniai, ekonominiai netolygumai, ir skirti neformaliojo suaugusiųjų švietimo ir tęstinio mokymosi koordinatorius savivaldybėse“; 
2.3. Kėdainių rajono savivaldybės 2021–2023 metų strateginio veiklos plano, patvirtinto Kėdainių rajono savivaldybės tarybos 2020 m. gruodžio 18 d. sprendimu Nr. TS-287 „Dėl Kėdainių rajono savivaldybės 2021–2023 metų strateginio veiklos plano patvirtinimo“, I prioriteto „Aukštos gyvenimo kokybės, socialinio saugumo užtikrinimas“, 01 tikslo „Plėtoti kokybišką, visiems prieinamą, tęstinę švietimo sistemą savivaldybėje“, 01 uždavinio „Sudaryti prielaidas ugdymo kokybei gerinti, mažinti ugdymo kokybės skirtumus tarp mokyklų, didinti pedagogų motyvaciją“, 07 priemonę „Įgyvendinti neformaliojo suaugusiųjų švietimo ir tęstinio mokymosi veiksmų planą“.
3. Veiksmų plano paskirtis – kurti darniai veikiančią suaugusiųjų neformaliojo švietimo ir tęstinio mokymosi sistemą Kėdainių rajono savivaldybėje, sudarant prielaidas suaugusiųjų mokymuisi visą gyvenimą. 
4. Veiksmų plano įgyvendinimas sustiprins neformaliojo suaugusiųjų švietimo ir tęstinio mokymosi paslaugų plėtrą, atsižvelgiant į suaugusiųjų mokymosi poreikius ir prioritetines kryptis Kėdainių rajono savivaldybėje. Veiksmų planas prisidės prie neformalaus suaugusiųjų švietimo paslaugas teikiančių institucijų partnerystės stiprinimo, inicijuojant ir įgyvendinant bendras veiklas ir projektus. Taip pat Veiksmų plano įgyvendinimas įgalins sukurti neformaliojo suaugusiųjų švietimo paslaugų teikimo stebėsenos mechanizmą bei stiprinti koordinavimą Kėdainių rajone.
5. Veiksmų plane vartojamos sąvokos suprantamos taip, kaip jos apibrėžtos Lietuvos Respublikos neformaliojo suaugusiųjų švietimo ir tęstinio mokymosi įstatyme bei kituose teisės aktuose.



II SKYRIUS
SITUACIJOS ANALIZĖ

6. Valstybės pažangos strategijoje „Lietuvos pažangos strategija „Lietuva 2030“, patvirtintoje Lietuvos Respublikos Seimo 2012 m. gegužės 15 d. nutarimu  Nr. XI-2015 „Dėl Valstybės pažangos strategijos „Lietuvos pažangos strategija „Lietuva 2030“ patvirtinimo“, numatytas sumanios visuomenės pažangos rodiklis, atskleidžiantis mokymosi visą gyvenimą lygį visuomenėje. 2030 m. siekiama, kad pagal šį rodiklį Lietuva užimtų ne žemesnę kaip 17 vietą tarp visų Europos Sąjungos šalių.
7. Europos bendradarbiavimo ir plėtros organizacijos vykdomas ir Europos Komisijos remiamas pasaulinis darbo jėgos įgūdžių vykdomas tyrimas (PIAAC) atskleidžia darbuotojų gebėjimus ir turimas kompetencijas bei jų praktinį panaudojimą darbe, namuose ar bendruomenėje sprendžiant konkrečias problemas. Tyrimo rezultatai padeda prognozuoti, kokių įgūdžių reikės darbuotojams ateityje. Todėl svarbu, kad įvairioms gyventojų grupėms, pagal jų poreikius, jų gyvenamoje vietovėje būtų teikiamos mokymosi paslaugos: padedančios atnaujinti bendruosius visą gyvenimą trunkančio mokymosi gebėjimus, taikomos lanksčios mokymosi formos bei prieinamas profesinis mokymasis ar studijos, didinamas kultūros įstaigų (muziejų, bibliotekų), bendruomenių, sporto ir kitų organizacijų, kurios sukuria kūrybingą ir inovatyvią neformaliojo suaugusiųjų mokymosi ir savišvietą, vaidmuo.
8. Veiksmų planu siekiama užtikrinti Kėdainių rajono savivaldybės neformaliojo suaugusiųjų švietimo ir tęstinio mokymosi 2017–2019 m. veiksmų plane iškeltų tikslų tęstinumą ir sudaryti sąlygas suaugusiems tenkinti savišvietos poreikį, lavinti kūrybinius gebėjimus, tobulinti bendrąsias ir profesines kompetencijas, skatinti tapti aktyviais demokratinės visuomenės nariais.
9. Kėdainių švietimo pagalbos tarnybos duomenimis, įgyvendinant Kėdainių rajono savivaldybės neformaliojo suaugusiųjų švietimo ir tęstinio mokymosi 2017–2019 m. veiksmų planą buvo įgyvendintos 37 kompetencijų tobulinimo programos: 2017 m.  – 7; 2018 m. – 11; 2019 m. – 11; 2020 m. – 8. Dažniausiai programas vykdė Kėdainių rajono švietimo įstaigos – 21, rečiau nevyriausybinės organizacijos – 10 ir kultūros įstaigos – 6. Programose buvo plėtojamos užsienio kalbų mokymo, meninės raiškos, etninės kultūros ir amatų, sveikatos stiprinimo, profesinių ir socialinių įgūdžių kompetencijos.
10. 2021 m. vasario – kovo mėn. Kėdainių suaugusiųjų ir jaunimo mokymo centro (toliau – Kėdainių SJMC) atliktos Kėdainių rajono neformaliojo suaugusiųjų švietimo dalyvių, taip pat šią veiklą organizuojančių, įgyvendinančių įstaigų ir organizacijų vadovų, organizatorių, vykdytojų, atsakingų asmenų, verslo įmonių atstovų apklausos duomenimis (apibendrinti rezultatai skelbiami Kėdainių SJMC interneto svetainėje https://www.smc.kedainiai.lm.lt):
10.1. artimiausiu laikotarpiu Kėdainių regione numatomos prioritetinės suaugusiųjų bendrųjų kompetencijų plėtojimo kryptys: informacinių technologijų įgūdžių tobulinimas, psichologinių žinių gilinimas, saviugda, bendravimo ir bendradarbiavimo skatinimas, sveikatos palaikymas, fizinio aktyvumo didinimas, šeimos narių slauga ir socialinė pagalba namuose; 
10.2. labai svarbu, kad mokymosi paslaugos būtų prieinamos pagal poreikius įvairioms suaugusiųjų gyventojų grupėms kuo arčiau jų gyvenamosios vietos, taikomos lanksčios  mokymosi formos, derinamos su dalyvių darbo laiku, taip pat didinamas kultūros įstaigų (muziejų, bibliotekų), bendruomenių, nevyriausybinių organizacijų, formuojančių kūrybišką ir inovatyvią neformaliojo suaugusiųjų mokymosi ir savišvietos kultūrą, vaidmuo; 
10.3. koordinuotomis pastangomis būtina tobulinti ir užtikrinti tinkamą informacijos sklaidą apie suaugusiųjų edukacinius poreikius ir neformaliojo suaugusiųjų švietimo įgyvendinamas priemones Kėdainiuose. 
11. Pagrindinis neformaliojo suaugusiųjų mokymosi finansavimo šaltinis – Kėdainių rajono savivaldybės ir pačių besimokančiųjų lėšos, neformaliojo suaugusiųjų švietimo veikla vykdoma pasitelkiant neformaliojo švietimo įstaigų žmogiškuosius išteklius, taip pat panaudojant įstaigų pajamas, rėmėjų ir kt. lėšas.

III SKYRIUS
[bookmark: _GoBack]VEIKSMŲ PLANO TIKSLAS IR UŽDAVINIAI

12. Veiksmų plano tikslas – plėtoti ir stiprinti kokybiškų mokymosi visą gyvenimą paslaugų įvairovę Kėdainių rajono savivaldybėje, atsižvelgiant į suaugusiųjų mokymosi poreikius ir prioritetines kryptis.
13. Veiksmų plano uždaviniai:
13.1. koordinuoti, stebėti, vertinti ir kokybiškai viešinti neformaliojo suaugusiųjų švietimo ir tęsinio mokymosi veiklos įgyvendinimo priemones;
13.2. rengti ir vykdyti neformaliojo suaugusiųjų švietimo ir tęstinio mokymosi programas, padedančias suaugusiam asmeniui įgyti ir/ar tobulinti bendrąsias kompetencijas, ugdyti kūrybinius gebėjimus, prasmingai leisti laisvalaikį.

IV SKYRIUS
VEIKSMŲ PLANO ĮGYVENDINIMAS

14. Veiksmų planas įgyvendinamas pagal Veiksmų plano priede pateiktas priemones.
15. Veiksmų planą įgyvendina Veiksmų plano priede numatytos įstaigos ir organizacijos.
16. Veiksmų plano vykdymą koordinuoja Kėdainių rajono savivaldybės tarybos sprendimu paskirtas Veiksmų plano įgyvendinimo koordinatorius (toliau – koordinatorius).
17. Programoms vykdyti skirtas Kėdainių rajono savivaldybės biudžeto lėšas administruoja Veiksmų plano įgyvendinimo koordinatorius. 
18. Veiksmų plano įgyvendinimo priemonių (programų) atranka vykdoma kasmet konkurso būdu vadovaujantis koordinatoriaus patvirtintais konkurso nuostatais:
18.1. konkursas skelbiamas Veiksmų plano įgyvendinimo koordinatoriaus interneto svetainėse;
18.2. konkursui paraiškas gali teikti neformaliojo suaugusiųjų švietimo ir tęstinio mokymosi teikėjai;
18.3. konkurso paraiškas vertina koordinatoriaus sudaryta konkurso komisija. Komisijos darbo organizavimas reglamentuojamas nuostatuose, kuriuos tvirtina Veiksmų plano koordinatorius;
18.4. lėšos skiriamos konkursą laimėjusiems paraiškų teikėjams plano įgyvendinimo koordinatoriaus įsakymu ir sudarant lėšų naudojimo sutartis. Lėšos, skirtos planui įgyvendinti, naudojamos ir už jas atsiskaitoma teisės aktų nustatyta tvarka.
19. Veiksmų plano įgyvendinimo stebėseną vykdo Veiksmų plano įgyvendinimo koordinatorius pagal Veiksmų plano priede nurodytus vertinimo kriterijus.
20. Veiksmų plano įgyvendinimo priemonių finansavimo šaltiniai: Kėdainių rajono savivaldybės biudžeto lėšos, teikėjo lėšos, kiti finansavimo šaltiniai.
21. Veiksmų plano įgyvendinimo rezultatai skelbiami veiksmų plano koordinatoriaus interneto svetainėje.
22. Veiksmų planas keičiamas Kėdainių rajono savivaldybės tarybos sprendimu.
________________________________



Kėdainių rajono savivaldybės neformaliojo suaugusiųjų švietimo ir tęstinio mokymosi 2021–2023 m. veiksmų plano 
priedas

KĖDAINIŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2021–2023 M. METŲ VEIKSMŲ PLANO ĮGYVENDINIMO PRIEMONĖS

	Eil. Nr.
	Priemonės pavadinimas
	Pasiekimo
rodiklis
	Vykdytojai
	Vertinimo kriterijų reikšmė
(programomis)
	Savivaldybės biudžeto
lėšos (eurais)

	
	
	
	
	2021 m.
	2022 m.
	2023 m.
	2021 m.
	2022 m.
	2023 m.

	[bookmark: _Hlk68697161]1 uždavinys: koordinuoti, stebėti, vertinti ir kokybiškai viešinti neformaliojo suaugusiųjų švietimo ir tęsinio mokymosi veiklos įgyvendinamas priemones.


	1.1.
	Neformaliojo suaugusiųjų švietimo ir tęsinio mokymosi veiklos koordinavimas ir viešinimas 
	Programų
skaičius
	Koordinatorius
	1
	1
	1
	
	
	

	2 uždavinys: rengti ir vykdyti neformaliojo suaugusiųjų švietimo ir tęstinio mokymosi programas, padedančias suaugusiam asmeniui įgyti ir/ar tobulinti bendrąsias kompetencijas, ugdyti kūrybinius gebėjimus, prasmingai leisti laisvalaikį.


	2.1.
	Informacinės visuomenės technologijų  kompetencijos lavinimas
	Programų
skaičius
	Neformaliojo suaugusiųjų
švietimo ir tęstinio mokymosi teikėjai
	3
	3
	3
	
	
	

	2.2.
	Fizinio aktyvumo didinimo, sveikatos palaikymo, šeimos narių slaugos ir pagalbos namuose kompetencijų tobulinimas
	Programų
skaičius
	Neformaliojo suaugusiųjų švietimo ir tęstinio mokymosi teikėjai
	3
	3
	3
	
	
	

	2.3.
	Psichologinių žinių gilinimas, saviugdos, bendravimo ir bendradarbiavimo kompetencijų plėtojimas 
	Programų
skaičius
	Neformaliojo suaugusiųjų
švietimo ir tęstinio mokymosi teikėjai
	3
	3
	3
	
	
	

	
Iš viso:
	
10
	
10
	
10
	
5 000
	
7 000
	
7 000

